Klassik Chevrolet Camaro’ga quvvati 650 ot kuchiga teng motor o‘rnatildi

Chevrolet kompaniyasi 1970-yilda chiqarilgan klassik Camaro kupesini General Motors konserni tarixidagi eng kuchli seriyali motor bilan jihozladi, deya xabar bermoqda Motor. Maxsus sportkarni Amerikadagi SEMA tyuning-shousi uchun tayyorlashdi.

Yangi avtomobilga Corvette Z06 superkaridagi Eaton simli kompressoriga ega 6,2 litrli sakkiz silindrli agregat o‘rnatilgan. Dvigatel quvvati 650 ot kuchiga ega.

Kupe xavfsizlik karkasi, iqlim qurilmasi, uchinchi avlod Camaro’ning o‘ziga xos sport uslubidagi o‘rindiqlari va 19 dyuymli alyuminiy g‘ildirak disklariga ega bo‘ldi.

Eslatib o‘tamiz, Chevrolet SEMA tyuning-shousida Chevrolet 1967-yilda chiqarilgan Nova kupesining maxsus versiyasini ham taqdim etadi, u oltinchi avlod Camaro sportkarining yangi ikki litrli dvigateli bilan jihozlangan.